open-index/open-wikipedia-markdown huggingface dataset:
Kietrz (kunta)

**Kietrz** on kaupungin sisältävä maalaiskunta Głubczycen piirikunnassa Opolen voivodikunnassa Puolassa. Sen väkiluku oli vuoden 2022 lopussa 10&nbsp;059. Kunnan hallintokeskus on Kietrzin kaupunki.

## Maantiede
Kietrzin pinta-ala on noin 139,9&nbsp;neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 416, 419 ja 420. Sen alueella on kaksi käytöstä poistettua rautatielinjaa, 194 ja 325. Kietrz rajautuu Baborówin, Pietrowice Wielkien, Branicen ja Głubczycen kuntiin sekä Tšekin tasavaltaan.

Kietrzin kunta sijaitsee Płaskowyż Głubczyckin (”Głubczycen ylätasanko”) alueella. Kunnan pinta-alasta lähes 90&nbsp;prosenttia on maatalousmaata. Troja-joki virtaa Kietrzin kunnan halki. Pienempiä jokia ovat Morawka, Rozumicki Potok ja Ostra. Korkeus merenpinnasta vaihtelee kunnassa noin 213&nbsp;metristä noin 321&nbsp;metriin.

### Kylät
Kietrzin kunta jakautuu Kietrzin kaupunkiin ja seuraaviin 12 kylään:

*Chruścielów
*Dzierżysław
*Kozłówki
*Lubotyń

*Ludmierzyce
*Nasiedle
*Nowa Cerekwia
*Pilszcz

*Rogożany
*Rozumice
*Ściborzyce Wielkie
*Wojnowice

## Väestö
Kietrzin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 12&nbsp;588. Vuoden 2023 lopussa 50,7&nbsp;prosenttia kunnan asukkaista oli naisia ja 49,3&nbsp;prosenttia miehiä. Alle 18-vuotiaat muodostivat kunnan väestöstä 15,5&nbsp;prosenttia, työikäiset 59,9&nbsp;prosenttia ja eläkeikäiset 24,5&nbsp;prosenttia. Väestön keski-ikä oli 43,6&nbsp;vuotta. Vuonna 2023 kunnan työttömyysaste oli 10,2&nbsp;prosenttia.

## Lähteet

## Aiheesta muualla

*
Antti Kalliokoski

**Antti Kalliokoski** on suomalainen taikuri ja muusikko kotoisin Köyliöstä.

Vuodesta 2023 loppuvuoteen 2024 Kalliokoski soitti bassoa porilaisessa Remix-yhtyeessä. Basson soiton aloitti vuonna 2000, kun hän perusti ensimmäisen yhtyeensä. Hän soitti myös kitaraa The Jukebox -nimisessä yhtyeessä 2013–2023.

Taikuuden hän aloitti korttitempuilla yläasteikäisenä vuonna 2007.  Nykyään hän esiintyy yritys- ja yksityistilaisuuksissa ympäri Suomen 

## Lähteet

## Aiheesta muualla
* Taikuri Antti Kalliokoski kotisivut
Alfred Escher

**Johann Heinrich Alfred Escher** (20. helmikuuta 1819 Zürich – 6. joulukuuta 1882 Zürich) oli sveitsiläinen valtiomies ja yritysjohtaja. Hän oli vuosien 1850–1870 välillä luultavasti Sveitsin vaikutusvaltaisin poliitikko. Häntä on kuvattu yhdeksi modernin, rahoitus- ja talousosaamisesta tunnetun Sveitsin valtion perustajista.

## Elämä ja ura
Escheristä tuli oikeustieteen tohtori Zürichin yliopistossa vuonna 1843, ja vuonna 1844 hänet valittiin Zürichin kantonin suurneuvoston jäseneksi, vuonna 1847 tämän kokouksen puheenjohtajaksi ja vuonna 1848 Zürichin kantonin valtioneuvoston jäseneksi. Seuraavana vuonna hänet nimitettiin Ticinon kantonin liittovaltuuskunnan komissaariksi, ja hän onnistui tässä tehtävässään ratkaisemaan kyseisen kantonin ja Itävallan välille syntyneitä kiistoja. Joulukuussa 1848 hänet nimitettiin Zürichin kantonin johtajaksi ja vuonna 1849 hänestä tuli uuden Sveitsin kansallisneuvoston puheenjohtaja. Tässä tehtävässä hän vaikutti merkittävästi koulutusjärjestelmän parantamiseen ja Sveitsin rautatieverkon laajentamiseen. Hänen ajamaansa vuoden 1852 rautatielakia kritisoitiin kuitenkin siitä, että se jätti Sveitsin rautateiden rakentamisen kantonien ja niiden toimiluvan saaneiden yksityisten yhtiöiden tehtäväksi ja esti puolen vuosisadan ajan Sveitsin valtionrautateiden syntymisen. Hän toimi vuorotellen Sveitsin kansallisneuvosto puheenjohtajana ja varapuheenjohtajana vuosina 1849–1850, 1856–1857 ja 1861–1862. Vuonna 1854 Escher valvoi valtiollisen polyteknillisen korkeakoulun perustamista Zürichiin (ETH Zürich) ja oli useiden Sveitsin suurimpien rautatiehankkeiden, kuten koillisradan ja ennen kaikkea Gotthardin radan, jonka johtajaksi hänet nimitettiin vuonna 1871, liikkeelle paneva voima. Escher perusti rahoittamaan hankkeita 5. heinäkuuta 1856 Schweizerische Kreditanstaltin, Credit Suissen edeltäjän. Hän oli myös mukana perustamassa jälleenvakuutusyhtiötä Swiss Re:tä ja eläkevakuutusyhtiö Swiss Lifea. Preussin kanssa käydyn Neuchâtelin kriisin aikana 1856–1857 hän toimi maltillisesti ja pyrki myös rauhanomaiseen sovintoon kiistassa, joka syntyi Savoijin luovuttamisesta Ranskalle vuonna 1860. Kotikantonissaan hän toimi toistuvasti neuvoston puheenjohtajana ja johti kantonin politiikkaa vuoteen 1868 asti, jolloin demokraattinen puolue kukisti hänen puolueensa ja ajoi läpi perustuslain muutoksen. Escherille pystytettiin vuonna 1889 muistomerkki Zürichin Bahnhofplatzille.

## Lähteet

## Aiheesta muualla
Luettelo Suomen saamelaisperäisistä paikannimistä

Tämä artikkeli on **luettelo Suomen saamelaisperäisistä paikannimistä**. Saamelaiset ovat perinteisesti uralilaisia saamelaiskieliä puhuva etninen ryhmä ja alkuperäiskansa, jonka pääasialliset asuinalueet rajautuvat nykyisin Saamenmaaksi kutsutulle alueelle Fennoskandian pohjoisosissa. 

## Luettelo

## Lähteet
* 
*  
* 
* 

### Viitteet
Tōru Fujisawa

**Tōru Fujisawa** (, s. 21. tammikuuta 1967 Hokkaidō) on japanilainen mangaka. Hänen tunnetuimpiin töihinsä kuuluu *[[Great Teacher Onizuka]]*, josta on tehty myös sovitukset televisioon ja elokuvaksi.

## Lähteet
Kvanttiturvallinen salaus

**Kvanttiturvallinen salaus** (, PQC) tarkoittaa salausmenetelmää, joka tarjoaa tietoturvaa kun tulevaisuuden kvanttitietokoneet yleistyvät. Perinteisille tietokoneille vaikeat algoritmit ovat kvanttitietokoneilla helposti ratkaistavissa, jolloin esimerkiksi julkisen avaimen salaus voidaan murtaa kvanttitietokoneella. Esimerkiksi Peter Shorin vuonna 1994 esittelemä Shorin algoritmi olisi tehokas tapa alkulukujen etsimiseen kvanttitietokoneella ja mahdollisesti tehokkaampiakin tapoja on esitetty. 
Symmetrisen salauksen menetelmät eivät ole yleensä alttiita Shorin algoritmilla murtamiselle, mutta ne ovat alttiita Groverin algoritmilla murtamiselle. Groverin algoritmilla etsittäessä avaimen tarjoama suoja on {2^{n/2}}, jolloin 128-bittinen avain (AES-128, 2^{128}) tarjoaa vain 64-bittiseen avaimeen (2^{64}) verrattavan suojauksen. NIST ajaa hanketta kvanttiturvallisen salauksen standardoimisesta ja ilmoitti kolmen FIPS-standardin hyväksynnästä elokuussa 2024.

Vaikka kvanttitietokoneet voivat murtaa menetelmiä kuten RSA, DSA ja ECDSA, on olemassa myös joukko menetelmiä, jotka ovat turvallisia sekä kvanttitietokoneita että perinteisiä tietokoneita vastaan. Menetelmät, jotka riippuvat suurten lukujen jakamisesta alkutekijöihinsä, tai elliptisen käyrän salaus, ovat heikkoja kvanttitietokoneita vastaan. Kryptografiseen tiivisteeseen perustuva julkisen avaimen salaus on eräs menetelmä, joka on vahva myös kvanttitietokoneita vastaan. Kvanttitietokoneet eivät vielä ole onnistuneet ratkaisemaan NP-täydellisiä ongelmia. Monen muuttujan salaus on vahva, mutta sisältää hyväksikäytettäviä rakenteita ja heikkouksia löydetään jatkuvasti. Eräät tahot ovat aloittaneet siirtymisen hilapohjaisiin salausmenetelmiin, jotka perustuvat joukoille vektoreita.

NIST on hyväksynyt kolme FIPS-standardia kvanttiturvalliseen salaukseen:
* FIPS 203 on menetelmä avainten vaihtoon julkisen kanavan yli
* FIPS 204 ja FIPS 205 ovat digitaalisen allekirjoituksen menetelmiä

FIPS 203 kuvaa ML-KEM -avaintenvaihtomekanismin (*Module-Lattice-Based Key-Encapsulation Mechanism*). Menetelmä sisältää algoritmeja, jotka perustuvat aiempaan CRYSTALS-Kyber -ehdotukseen eräillä eroavaisuuksilla. Menetelmässä käytetään tarkoituksella lisättyä häiriötä, jolloin lineaariyhtälön ratkaiseminen on vaikeaa ilman yksityistä avainta.

## Katso myös
* Kvanttisalaus

## Lähteet
Hilapohjainen salaus

**Hilapohjainen salaus** on salausmenetelmä, joka perustuu numeroiden tiettyihin ominaisuuksiin. Hilapohjaiset menetelmät ovat toistaiseksi kvanttiturvallisia salausmenetelmiä koska ei tunneta menetelmää, jolla kvanttitietokone voisi ne ratkaista nopeammin kuin klassinen tietokone. Eräät tahot ovat aloittaneet siirtyminen hilapohjaisiin salausmenetelmiin. Miklós Ajtai esitti vuonna 1996 vektorien laskentaan liittyviä pulmia, jotka olisivat riittävän vaikeita salausmenetelmiä varten. NISTin kvanttiturvallisen salauksen standardiin on ehdokkaina hilapohjaisia salausmenetelmiä. Useita kvanttiturvallisia vaihtoehtoja pidetään vaativampana avainten luonnissa, allekirjoittamisessa ja varmistamisessa. Hilapohjaisia menetelmiä pidetään vaihtoehtona tehokkuuden ja luotettavuuden vuoksi.

## Katso myös
* Hila (matematiikka)

## Lähteet
Maing

**Maing** on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen varrella, noin seitsemän kilometriä Valenciennesin kaupungista etelään.

Hiekkakivestä rakennetussa Saint Géryn seurakuntakirkossa on 1300-luvulta peräisin oleva julkisivu. Kirkon laiva on rakennettu 1300- ja 1600-luvuilla. Pilarit ovat osittain peräisin 1100-luvulta.

Maingin uusklassinen kaupungintalo rakennettiin vuosina 1847-48. Vuonna 1832 oli tullut voimaan koulutuksesta vastaavan ministerin François Guizot’n ajama laki, joka edellytti että joka kunnassa piti olla koulu sekä pojille että tytöille. Maingin kaupunki käytti tätä Guizotin lakia hyväkseen, ja rakennutti yhdistetyn koulu- ja kaupungintalon.

## Urheilu
Kunnassa on Pariisi–Roubaix kaksi maantiepyöräkilpailussa käytettävää kivitieosuutta eli pavéa.Maing-Quérénaing osuuden pituus on 3 000 metriä ja nousu 59 metriä. Maing-Monchaux-sur-Ecaillon osuuden pituus on 1 700 metriä ja nousu 39 metriä.

## Lähteet

## Aiheesta muualla
Karjalan tasavallan taidemuseo

**Karjalan tasavallan taidemuseo** () on  vuonna 1960 perustettu museo Petroskoissa Venäjällä. 

Kirovin aukiolla sijaitseva uusklassistinen tiilirakennus on entinen Aunuksen kuvernementin miesten lukio, joka rakennettiin vuonna 1790. Vuonna 1785 Katariina II antoi Venäjän kaupunkien kehittämissuunnitelman, josta vastasi venäläinen arkkitehti ja kaupunkisuunnittelija Ivan Lem. Museo avattiin 20. lokakuuta vuonna 1960.

Museon ensimmäinen johtaja oli M. V. Popova. Museokokoelman muodostivat Karjalan kansallismuseosta siirretyt teokset. Museon kokoelmaa täydennettiin Venäläisen taidemuseon, Tretjakovin gallerian ja Eremitaašin teoksilla. Museon johtaja on Natalja Vavilova.
Yhteensä museon kokoelmassa on yli 16&nbsp;000 taide-esinettä.
Museon tunnetuimpia taiteilijoita ovat Viktor Vasnetsov, Vasili Polenov, Ivan Šiškin, Ivan Aivazovski, Ilja Repin ja Isaak Levitan.
Vuonna 2019 museolle annettiin uusi varastotila, joka auttoi järjestämään uutta pysyvää interaktiivista Kalevalan universumi -näyttelyä Kalevalan kuvituksista.

## Museon kokoelmat
* Kokoelma 1600–1700 luvun ikoneja.
* Käyttötaidekokoelma, joka sisältää kansallispukuja, kirjontaa, puunveistoa, puunmaalausta jne. Kokoelmaan kuuluu yli 2&nbsp;000 teosta. Se sisältää kansantaiteilijoiden teoksia 1800-luvulta nykypäivään.
* 1700–1900-luvun alun venäläisen taiteen kokoelma (yli 600 esinettä). Teokset saatiin Eremitaašista, Venäläisestä museosta, Tretjakovin galleriasta pääosin 1960-luvun alussa.
* 1900-luvun isänmaallisen taiteen kokoelma. Noin 4&nbsp;000 teosta.
* 1900-luvun Karjalan taiteen kokoelma.
* Kalevala-kokoelma, noin 700 esinettä.
* Hollantilaisten vanhojen mestarien kokoelma. Teokset saatiin Karjalan tasavallan kansallismuseosta vuonna 1960.

## Lähteet
* Virallinen museon sivusto
* https://web.archive.org/web/20121103032309/http://www.cakarelia.ru/library/6/
* https://www.hs.fi/kaupunki/art-2000003642059.html
* Uutinen Kalevalan universumi -näyttelystä
II Most Wanted

**II Most Wanted** on yhdysvaltalaisten laulajien Beyoncén ja Miley Cyrusin kappale joka julkaistiin Parkwood Entertainmentin ja Columbia Recordsin kautta. Kappale julkaitiin Beyoncén kahdeksannen studioalbumin *[[Cowboy Carter|Cowboy Carterin]]* kolmantena singlenä 26. huhtikuuta 2024.

Beyoncé ja Cyrus kirjoittivat kappaleen yhdessä Ryan Tedderin ja Michael Pollackin kanssa. Kappeletta ovat olleeet tuottamassa Pollack, Shawn Everett ja Jonathan  Rado. 

## Kappaleet
**II Most Wanted - [[Suoratoisto]]/[[digitaalinen lataus]]**

# 

## Lähteet
Nyrkkeilyn Euroopan-mestaruuskilpailut 1983

**Vuoden [[1983]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin 7.–15. toukokuuta 1983 Bulgarian Varnassa. Nämä järjestykseltään 25. kisat oteltiin 12 painoluokassa ja niihin osallistui 149 nyrkkeilijää 19 maasta.

## Mitalistit

## Mitalitaulukko

## Suomen joukkue

## Lähteet
* Vuoden 1983 EM-kisat Varnassa: Tulokset
Miekkailun maailmanmestaruuskilpailut

**Miekkailun maailmanmestaruuskilpailut** ovat Kansainvälisen miekkailuliiton järjestämät mestaruuskilpailut, joissa kilpaillaan kalvalla, säilällä ja floretilla. Mestaruuskilpailut aloitettiin Euroopan-mestaruuskilpailuina vuonna 1921, ja vuodeksi 1936 niiden arvo korotettiin maailmanmestaruuskilpailuiksi.

## Lähteet
Bhutanin kansalliskokouksen vaalit 2018

**Bhutanin kansalliskokouksen vaalit 2018** toimitettiin Bhutanissa 15. syyskuuta ja 18. lokakuuta 2018 47 edustajan valitsemiseksi Bhutanin parlamentin alahuoneeseen, Bhutanin kansalliskokoukseen. Maan vaalijärjestelmässä on kaksi kierrosta, jossa ensimmäisellä valitaan kaksi puoluetta, jotka saavat asettaa ehdokkaita, ja toisella valitaan itse edustajat. Druk Nyamrup Tshogpa -puolue sai 30 edustajaa ja Druk Phuensum Tshogpa sai 17 edustajaa. Ensimmäisellä kierroksella äänestysprosentti oli 66 ja toisella 72.

## Tulokset

### Ensimmäinen kierros
Äänet jakautuivat ensimmäisellä kierroksella seuraavasti.

* DNT: 92&nbsp;727 ääntä (31,8&nbsp;%)
* DPT: 90&nbsp;020 ääntä (30,9&nbsp;%)
* PDP: 79&nbsp;883 ääntä (27,4&nbsp;%)
* BKP: 28&nbsp;473 ääntä (9,8&nbsp;%)

### Toinen kierros
Toiselle kierrokselle pääsi siis DNT ja DPT. DNT sai 172&nbsp;268 ääntä eli 55 prosentin kannatuksen sekä 30 paikkaa. DPT sai puolestaan 141&nbsp;205 ääntä ja 45 prosentin kannatuksen sekä 17 paikkaa.

## Lähteet
Morgan Studios

**Morgan Studios** oli Lontoossa sijainnut äänitysstudio. Sen perustivat vuoden 1967 lopulla Barry Morgan, Monty Babson, Jerry Allen ja Leon Clavert. Studiossa äänittivät levyjään esimerkiksi Lou Reed, Paul McCartney, Pink Floyd, Cliff Richard, Steve Harley & Cockney Rebel, Ten Years After, Thin Lizzy, Squeeze ja The Stone Roses.

Studio myytiin 1980-luvulla, minkä jälkeen toimintaa jatkoivat uudet studiot Power Plant ja Battery Studios.

## Lähteet
Bhutan paralympialaisissa

**Bhutan** on osallistunut yhden kerran **paralympialaisiin**.  Vuonna 2017 perustettu Bhutanin paralympiakomitea lähetti kolme urheilijaa Tokion 2020 kisoihin. Heistä ei päässyt kukaan mitalisijoille.

## Osallistumiset kesäparalympialaisittain

## Lähteet
Keltakulmatyranni

**Keltakulmatyranni** (*Satrapa icterophrys*) on tyranneihin kuuluva lintulaji. Lajia tavataan Etelä-Amerikassa.

## Koko ja ulkonäkö
Keltakulmatyranni kasvaa noin 16 cm pitkäksi. Sukupuolet muistuttavat toisiaan ulkonäöltään. Lajin päälaki on harmahtavan ruskea ja päässä on keltainen silmäkulmajuova. Selkä on ruskehtavan vihreä. Linnun siivet ovat mustat ja niissä on kaksi vaaleaa juovaa. Keltakulmatyrannin rinta ja vatsa ovat keltaiset.

## Levinneisyys ja elintavat
Keltakulmatyrannin levinneisyysalue on kaksiosainen. Sitä tavataan Venezuelan ja Kolumbian pohjoisosista sekä Brasiliasta Argentiinaan. Eteläisimmät populaatiot muuttavat eteläisen pallonpuoliskon talven ajaksi pohjoisemmaksi. Lajin elinympäristöä ovat ruohomaat, pensaikot ja metsien reunamaat. Keltakulmatyrannit liikkuvat useimmiten yksin ja joskus pareittain. Sen pesä on kuppimainen.

## Lähteet
Malin Klingenberg

**Malin Klingenberg** (s. 1979) on suomalainen ruotsiksi kirjoittava lastenkirjailija.

Klingenberg on koulutukseltaan tekstiilisuunnittelija. Hän on työskennellyt päätoimisena kirjailijana vuodesta 2013 alkaen.

Klingenberg voitti Arvid Mörnen kirjoituskilpailun vuonna 2003. Vuonna 2015 hänen teoksensa *Alberta Ensten och uppfinnarkungen* oli Ahvenanmaan ehdokas Pohjoismaiden neuvoston lasten- ja nuortenkirjallisuuspalkinnon saajaksi. Vuonna 2017 Klingenberg sai Runeberg Junior -palkinnon teoksesta *Den fantastiske Alfredo* (suom. *Mahtava Alfredo*). Vuonna 2020 hän oli ehdolla saman palkinnon saajaksi teoksella *Fisens liv* (suom. *Pierun elämää*). Vuonna 2024 Klingenbergin kuvakirja *Skelettet* (suom. *Luuranko*) oli Suomen ehdokas Pohjoismaiden neuvoston lasten- ja nuortenkirjallisuuspalkinnon saajaksi. Klingenbergin kuvakirja *Främlingarna* (suom. *Viisi hauvaa*) valittiin IBBY:n kunnialistalle 2024.

Klingenbergin teoksia on käännetty 15 kielelle, muun muassa suomeksi, tanskaksi, englanniksi, viroksi, bulgariaksi, saksaksi, espanjaksi, tšekiksi, italiaksi, kiinaksi ja koreaksi.

## Suomennetut teokset
* Prinsessakirja (2018)
* Pierun elämää (2019)
* Patrik ja superseniorit 1: Seniorivoimaa! (2019)
* Patrik ja superseniorit 2: Irene ja setelisieppo (2019)
* Patrik ja superseniorit 3: Väärä Bertta (2020)
* Patrik ja superseniorit 4: Mahtava Alfredo (2020)
* Patrik ja superseniorit 5: Taijan taiat (2021)
* Patrik ja superseniorit 6: Suuri seniorimittelö (2021)
* Viisi hauvaa (2021)
* Luuranko (2022)
* Zakir ja kevät (2023)
* Tasangon tyttäret (2024)
* Karkulaiset (2024)
* 

## Lähteet
Nyrkkeilyn Euroopan-mestaruuskilpailut 1985

**Vuoden [[1985]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin 25. toukokuuta – 2. kesäkuuta 1985 Budapestissa, Unkarissa. Nämä järjestykseltään 26. kisat oteltiin 12 painoluokassa ja niihin osallistui 142 nyrkkeilijää 23 maasta.

## Mitalistit

## Mitalitaulukko

## Suomen joukkue

## Lähteet
* Vuoden 1985 EM-kisat Budapestissa: Tulokset
Olga Tepponen

**Olga Tepponen** (4. toukokuuta 1859 Joroinen – 1942) oli suomalainen kotiteollisuuden parissa toiminut opettajan rouva ja kudonnan kustantaja.

Olga Tepponen asui naimisiin mentyään useita vuosikymmeniä Pieksämäellä. Hän hankki itselleen ammattipätevyyden kankaankudonnassa ja alkoi harjoittaa kutomaliikettä 100 markan alkupääomalla. Hän hankki taiteilijain valmistamat mallit eri kangaslaaduille ja jakoi työtehtävät kutojille näiden taipumusten mukaan. Tepposen johdolla Pieksämäen ja lähiseudun kutojat valmistivat sitten karvalankamattoja, uutimia, raanuja ja drellejä. Tepponen hoiti myös valmiiden tuotteiden myynnin ja aloitti liikesuhteet Helsingin suurten kotiteollisuusliikkeiden Käsityön Ystävien ja Kotiteollisuusyhdistyksen kanssa tehden edelläkäsin myyntisopimuksia eri tuotteille. Korkealaatuiset tuotteet menivät hyvin kaupaksi Helsingissä ja niiden valmistus toi hyviä lisätuloja kankaiden kutojille.

Tepponen asui leskeksi jäätyään Mikkelissä ja harjoitti neuvontatoimintaa kudonnan ja muun käsiteollisuuden alalla. Hänen ikääntyessään varsinainen liiketoiminta siirtyi nuorempien käsiin. Tepponen oli perustamassa Mikkelin läänin Kotiteollisuusyhdistystä 1900-luvun alussa ja kuului yhdistyksen johtokuntaan vuoteen 1938 saakka, jolloin hän muutti Mikkelistä Helsinkiin. Hän oli yhdistyksen kunniajäsen ja sai 1938 Suomen Kotiteollisuusjärjestöjen Keskusliiton ansiomerkin.

## Lähteet
Namcha Barwa

**Namcha Barwa** tai **Namchabarwa** () on Mêdogissa Nyingchin prefektuurissa, Tiibetin autonomisella alueella sijaitseva 7&nbsp;782 metriä korkea vuori. Sinne nousivat ensimmäistä kertaa kiinalais-japanilainen vuorikiipeilijäryhmä vuonna 1992.

Vuoren nimi Namcha Barwa tarkoittaa tiibetin kielellä esimerkiksi "liekehtivää salamaa" tai "taivaaseen iskevää keihästä". Tällä on kuvattu vuorenhuipun vaarallistuutta. Tämä johtuu muun muassa siitä, että vuori sijaitsee Yarlung Tsangpoo Canyonilla, jolla tavataan usein maanjäristyksiä tai lumivyöryjä.

## Lähteet
Juha Pikkarainen (kirjailija)

**Juha Pikkarainen** (s. 1953 Kemi) on suomalainen kirjailija, toimittaja ja kunnallispoliitikko.

## Elämä
Pikkarainen opiskeli kirjallisuutta ja historiaa Tampereen yliopistossa vuosina 1973-1980. Hän jätti opintonsa kesken saatuaan vakituisen työpaikan monivuotiselta kesätyöpaikaltaan Kemijärven sellutehtaalta. Vuosina 2007-2008 Pikkarainen tuli tunnetuksi yhtenä sellutehtaan lakkauttamista vastustaneen Kemijärven massaliikkeen johtohahmoista. Pikkairainen kuului liikkeen kolmihenkiseen työvaliokuntaan ja toimi sen tiedottajana. Pikkarainen kirjoitti myös *[[Kansan Uutiset|Kansan Uutisiin]]* massaliikkeen toimintaa seuranneita kolumneja, joista myöhemmin koottiin kirja. Vuonna 2009 Pikkarainen sai sakkotuomion rahankeräysrikoksesta, kun kansanliikkeen verkkosivuilla kehotettiin antamaan taloudellista tukea, mutta hovioikeus kumosi tuomion kaksi vuotta myöhemmin.

Pikkarainen toimitti Yle Lapin Radioon 1990-luvun alusta lähtien 26 vuoden ajan kirjallisuusohjelmaa *Pikkaraisen kirjakammi*, jossa hän esitteli yli 1 200 kirjaa. Myöhemmin hänen kirjapakinoitaan on julkaistu *[[Koti-Lappi]]*-lehdessä ja vuonna 2023 ilmestyi niistä koottu kirja. Teos sisältää myös hänen esseitään historiasta, kirjallisuudesta ja politiikasta.

Vasemmistoliittoa edustava Pikkarainen on pitkäaikainen Kemijärven kaupunginvaltuuston jäsen ja hän on toiminut myös sen varapuheenjohtajana. Vuonna 2015 Pikkaraiselle myönnettiin kunnallisneuvoksen arvonimi.

## Teokset
*
*
*

## Lähteet
Kansan demokraattinen puolue (Bhutan)

**Kansan demokraattinen puolue** () on Bhutanissa toimiva poliittinen progressiivinen puolue. Puolueella on Bhutanin kansalliskokouksessa 30 paikkaa 47:stä vuosien 2023–2024 vaalien jälkeen. Puolue lupasi vaaleissa paljon talouden parantamiseen liittyvää. Lisäksi se lupasi mm. puhdasta juomavettä, ilmaisen koulutuksen ja terveydenhuollon kehittämistä sekä 97,5 prosentin työllisyysasteen.

Puolue on maan vanhin, sillä se perustettiin vuonna 2007. Puolueen johtajana toimii Tshering Tobgay.

## Lähteet
Ramilson Almeida da Silva

**Ramilson Almeida da Silva** (s. 21. elokuuta 1999) on brasilialainen jalkapalloilija, pelipaikaltaan maalivahti. Hän edustaa Suomen Veikkausliigassa Ekenäs IF:ää.

Almeida siirtyi kotimaastaan Suomeen vuoden 2019 alkupuolella. Hän pelasi Atlantiksen A-junioreissa SM-sarjaa sekä edustusjoukkueessa kaudella 2019 Kolmosta ja sen jälkeen Kakkosta. Hän siirtyi kaudeksi 2022 Helsingin IFK:hon, jossa hän pelasi 14 veikkausliigaottelua aloitettuaan kauden lainalla Kakkosessa Nurmijärven Jalkapalloseurassa. Hän on edustanut kaudesta 2023 alkaen Ekenäs IF:ää, joka voitti kaudella 2023 Ykkösen ja nousi kaudeksi 2024 Veikkausliigaan. Almeida pelasi Ykkösessä 25 ottelua, joissa hän päästi yhteensä 18 maalia ja pelasi 13 nollapeliä. Hänet palkittiin Ykkösen parhaana maalivahtina.

## Lähteet
Bhutanin Tendrel-puolue

**Bhutanin Tendrel-puolue** (BTP; ) on bhutanilainen poliittinen puolue. Puolue rekisteröitiin vuonna 2023 maan kuudenneksi poliittiseksi puolueeksi. Puolue sai vuosien 2023–2024 vaaleissa 17 paikkaa 47-paikkaiseen kansalliskokoukseen. Puolueen puheenjohtajana toimii Pema Chewang.

Puolue tavoittelee Bhutanin taloudellista riippumattomuutta, kotitalouksien tulojen kasvattamista ja köyhyyden vähentämistä. Puolue kannattaa sitä, että jokainen maan asukas saa mahdollisimman hyvän koulutuksen. Puolue haluaa parantaa vanhusten hyvinvointia sosiaaliturvajärjestelmän avulla. Lisäksi puolue kannattaa yli 65-vuotiaille ei-eläkeläisille sekä vammaisille perustuloa.

## Lähteet
Bhutanin yhdistynyt puolue

**Bhutanin yhdistynyt puolue** (, lyhenne **DNT**) on bhutanilainen keskusta-vasemmistolainen poliittinen puolue. Puolueen tärkeimpiin tavoitteisiin kuuluu hyvä talouskasvu sekä Bhutanin nostaminen kehittyneeksi maaksi vuoteen 2034 mennessä. Puolue ei vuosien 2023–2024 vaaleissa päässyt parlamenttiin, sillä Bhutanin vaalijärjestelmässä vain kaksi suurinta puoluetta ovat edustettuna parlamentissa. Edellisissä vaaleissa puolueella oli kansalliskokouksen 47 paikasta hallinnassaan 30. Puolue käytti aiemmin nimeä **Sosiaalidemokraattinen puolue**.

## Lähteet
Suomen joukkue jääkiekon maailmanmestaruuskilpailuissa 2024

**Suomen jääkiekkomaajoukkue** Tšekissä järjestestettävissä vuoden 2024 maailmanmestaruuskilpailuissa. Suomen joukkue pelaa A-lohkossa. Joukkueen päävalmentaja on Jukka Jalonen ja joukkueenjohtaja on Jere Lehtinen.

Joukkue pääsi puolivälieriin, jossa Suomi hävisi Ruotsia vastaan maalein 1-2. Suomen turnaus päättyi puolivälieriin ja 8. sijaan.

## Kokoonpano

## Lähteet
Cole Eiserman

**Cole Eiserman** (s. 29. kesäkuuta 2006) on yhdysvaltalainen jääkiekkoilija, joka pelaa NCAA-yliopistosarjaa Bostonin yliopistossa. Hän pelasi kaudella 2023–2024 USHL-sarjassa USNTDP Juniors -joukkueessa. Hänet varattiin New York Islandersiin  ensimmäisellä kierroksella.

## Maajoukkueura

Eiserman on edustanut maajoukkuetasolla Yhdysvaltoja alle 18-vuotiaiden MM-kilpailuissa kahdesti, vuosina 2023 sekä 2024. Hän voitti kultaa vuoden 2023 turnauksessa. Hän oli myös tuon turnauksen paras maalintekijä yhdessä Will Smithin kanssa yhdeksällä maalilla.

Nuorten MM-kilpailuissa 2025 Eiserman voitti kultaa. Hän aloitti turnauksen kakkosketjussa, mutta putosi turnauksen edetessä joukkueensa 13. hyökkääjäksi.

## Lähteet
* 

### Viitteet
Keep on the Borderlands

**Keep on the Borderlands** on seikkailumoduuli Dungeons & Dragons -fantasiaroolipelille, jonka on kirjoittanut Gary Gygax. Pelaajahahmot aloittavat linnasta, josta lähtevät tutkimaan läheisiä hirviöitä täynnä olevia kukkuloita.

Wired-lehden Ken Denmead mainitsi moduulin yhtenä "Top 10:stä D&D moduulista, jotka löysin varastosta tänä viikonloppuna". Denmeadin mukaan se on haastava matalan tason pelaajahahmoille.

## Lähteet
Per Johan Alfving

**Per Johan Alfving** (19. huhtikuuta 1739 – 1810) oli ruotsalaissyntyinen maanmittausinsinööri, joka toimi Suomessa maanmittauskomission päällikkönä.

Alfving tuli ylioppilaaksi Uppsalassa 1757 ja aloitti insinöörinä maanmittauskonttorissa 1770. Hänet nimitettiin 1777 Suomen maanmittauksen johtajaksi, ja hän sai 1782 ylitirehtöörin arvonimen. Hän osallistui Suomen talousseuran ensi vuosina seuran toimintaan. Hän sai 1808 eron ja muutti takaisin Ruotsiin.

Alfving julkaisi maanmittauksen historiaa käsittelevän teoksen *Berättelse om landtmäteriet från dess inrättning till närvarande tid* (1774).

## Lähteet
Anjalankosken voimalaitos

**Anjalankosken voimalaitos** on Kymenlaaksossa Kouvolan Inkeroisissa Anjalankosken teollisuusalueella sijaitseva polttovoimalaitos. Voimalaitoksen kapasiteetti on 436 megawattia.

Tehdasalueella sijaitsee myös kaksi vesivoimalaitosta. Anjalankosken vesivoimalaitos sijaitsee Kymijoen länsirannalla ja sen kapasiteetti on 20 megawattia. Inkeroisten vesivoimalaitos sijaitsee tämän vieressä joen itärannassa ja sen kapasiteetti on 17 megawattia.

Anjalankosken voimalaitos sijaitsee Anjalankosken paperitehtaan vieressä. Se tuottaa sähköä ja höyryä tehdasalueen tehtaisiin ja kaukolämpöä Inkeroisten taajamaan ja Anjalan maatalousoppilaitokselle. Voimalaitos muodostuu höyry- ja kombivoimalaitoksista. Höyryvoimalaitoksella on kolme polttokattilaa ja kaksi höyryturbiinia.

Pääkattila (K2) on leijupetikattila, jossa poltetaan biopolttoaineita kuten puunkuorta, metsähaketta, purua, pakkausjätettä, maakaasua ja lietettä. Kattilan K2 kapasiteetti on 192 megawattia, joka tuottaa pääasiassa höyryä. Sillä on kaksi peräkkäistä turbiinia, joista ensimmäinen on vastapaineturbiini (VP2) ja toinen lauhdeturbiini (LV2). Vastapaineturbiinin sähköntuotantokapasiteetti on 42 megawattia ja lauhdeturbiinilla 50 megawattia. Kumpikin höyryturbiini pyörii vaaka-asennossa ja niissä on kummassakin kaksi sähkögeneraattoria.

Säätö- ja varakattiloina toimivat kattilat K5 ja K6. Ne ovat tulitorvikattiloita, jossa poltetaan maakaasua. Niiden kapasiteetti on yhteensä 60 megawattia. Kombivoimalaitoksen kattilassa (K4) poltetaan maakaasua tai kevyttä polttoöljyä. Sen kapasiteetti on 184 megawattia. Se edessä toimii tarvittaessa kaasuturbiinilaitos (GT2), joka polttaa maakaasua ja tuottaa sillä sähköenergiaa. Sen sähköteho on 73 megawattia. Tuotannossa syntyvä hukkalämpö ohjataan kombivoimakattilaan (K4) hyötykäyttöön.

## Lähteet
Lama Gyurme

**Lama Gyurme** (s. 1948) on bhutanilainen hengellisen musiikin laulaja ja tiibetinbuddhalainen munkki. Hän on asunut ja työskennellyt Ranskassa 1970-luvulta lähtien.

Gyurme lähetettiin 4-vuotiaana Djang Tchub Tcheu Ling -luostariin, jonka pysyväksi asukkaaksi hänet otettiin 9-vuotiaana. Hän sai uskonnollisen koulutuksen lisäksi perinteisten taidemuotojen, myös musiikin opetusta. Gyurme lähti 20-vuotiaana kolmevuotiselle retriitille Sonadan luostariin Intiaan. Sen aikana hän sai Kalu Rinpochelta arvonimen "Ouzme" (musiikin mestari). Gyurme vietti aikaa myös Rumtekin luostarissa Sikkimin osavaltiossa ennen paluutaan Bhutaniin. Hän sai siellä kagyu-koulukunnan opettajan arvon.

Vuonna 1974 Gyurme muutti Ranskaan ja aloitti Pariisissa Kagyu Dzong -keskuksen johtamisen. Vuonna 1982 hän alkoi johtaa myös Vajradhara Ling -keskusta Normandiassa. Gyurme teki vuonna 1994 kosketinsoittaja Jean-Philippe Rykielin kanssa albumin *The Lama's Chant* (Sony Classical), joka muun muassa myi kultaa Espanjassa. Sen tuotti Jean-Michel Reusser. Vuonna 2000 Gyurme jatkoi yhteistyötä Rykielin kanssa albumilla *Rain of Blessings: Vajra Chants*. Hän on vieraillut Bhutanissa säännöllisesti myös Ranskassa asumisensa aikana.

## Lähteet

## Aiheesta muualla
*
Margot

**Margot** on naisen etunimi. Se on alun perin Margareta-nimen ranskalaiseen *Marguerite*-muotoon pohjautuva deminutiivi, jonka merkitys on ’pikku Margareta’.

Digi- ja väestötietoviraston mukaan Suomessa on huhtikuuhun 2024 mennessä tilastoitu noin 500–510 Margot-nimistä naista.

## Nimipäivät
Margot-nimi ei sisälly suomalaiseen, suomenruotsalaiseen eikä ortodoksiseen nimipäiväkalenteriin.

Ruotsin almanakan mukaan Margot viettää nykyään nimipäivää 15.&nbsp;kesäkuuta. Vuosina 1986–2000 nimipäivä oli 30.&nbsp;heinäkuuta.

Norjassa nimipäivä on 15.&nbsp;elokuuta.

## Tunnettuja Margot-nimisiä
* Margot Adler (1946–2014), yhdysvaltalainen kirjailija ja toimittaja
* Margot Bailet (s. 1990), ranskalainen alppihiihtäjä
* Margot Benacerraf (1926–2024), venezuelalainen elokuvaohjaaja ja -käsikirjoittaja
* Margot Boer (s. 1985), alankomaalainen pikaluistelija ja olympiamitalisti
* Margot Chevrier (s. 1999), ranskalainen seiväshyppääjä
* Margot Dreschel (1908–1945), saksalainen keskitysleirivartija ja SS-nainen
* Margot Eskens (1936–2022), saksalainen laulaja
* Margot Fonteyn (1919–1991), brittiläinen balettitanssija
* Margot Frank (1926–1945), saksanjuutalainen holokaustiuhri; Anne Frankin sisar
* Margot van Geffen (s. 1989), alankomaalainen maahockeypelaaja ja olympiavoittaja
* Margot Hielscher (1919–2017), saksalainen näyttelijä ja laulaja
* Margot Honecker (1927–2016), itäsaksalainen poliitikko; kommunistijohtaja Erich Honeckerin puoliso
* Margot Kidder (1948–2018), kanadalais-yhdysvaltalainen näyttelijä
* Margot Käßmann (s. 1958), saksalainen piispa
* Margot Loyola (1918–2015), chileläinen kansanlaulaja
* Margot Robbie (s. 1990), australialainen näyttelijä ja elokuvatuottaja
* Margot Rödin (s. 1935), ruotsalainen oopperalaulaja
* Margot Wallström (s. 1954), ruotsalainen poliitikko

## Lähteet

## Aiheesta muualla
* Etunimien taivutus: Margot (Kotimaisten kielten keskuksen verkkojulkaisu)
Elina Kanervio

**Elina Kanervio** (9. tammikuuta 1886 Ruovesi – 1961) oli suomalainen koulunjohtaja ja maataloushallituksen kotitaloustarkastaja.

Elina Kanervio valmistui opettajaksi Helsingin suomalaisesta jatko-opistosta 1907 ja oli aluksi vuoden ajan opettajana Porin yksityisessä tyttölyseossa. Hän tuli 22-vuotiaana 1908 viisiluokkaisen Lahden tyttökoulun (nykyinen Tiirismaan koulu) johtajaksi. Hän oli koulunjohtajana 13 vuotta ja toimi samalla suomenkielen, historian ja maantieteen opettajana. Koulun opetuksessa painotettiin kielten lisäksi käsitöitä ja kotitaloutta. Lahden suomalainen tyttökoulu aloitti ensimmäisenä oppikouluna Suomessa kotitalouden opetuksen vuonna 1916. Kanervio käynnisti hankkeen tyttökoulun laajentamiseksi valtion tyttölyseoita vastaavaksi kuusivuotiseksi keskikouluksi, mutta tämä toteutui vasta hänen rehtorikautensa jälkeen.

Kanervio otti virkavapaata ja hankki kotitalousopettajan pätevyyden. Hänet valittiin  Kotitalousopettajien liiton puheenjohtajaksi ja hän toimi myös muissa alan järjestöissä. Kanervio muutti Helsinkiin 1921 kun hänet valittiin maataloushallituksen opetusosaston kotitaloustarkastajaksi. Hän vaikutti Suomen kotitalousopetuksen kehittämiseen ja oli kehittämässä myös suomalaista emäntäkoulujärjestelmää. Hänellä myönnettiin valtion stipendejä, joiden avulla hän suoritti laajoja opintomatkoja muun muassa Pohjoismaihin ja Keski-Eurooppaan ja laati matkoilla tekemistään havainnoista matkakertomuksia. Kanervio kävi 1925 ja 1927 Saksassa, Tshekkoslovakiassa, Itävallassa, Belgiassa, Sveitsissä ja Skandinavian maissa ja oli Suomen edustajana kansainvälisessä kotitalouskongressissa Brüsselissä.

## Julkaisuja
* *Kodinhoito- ja ruokatavaraoppi vasta-alkajille*. Kirja, Helsinki 1920, 2. täyd. painos 1926 ja uud. painokset nimellä *Kodinhoito- ja ruokatavaraoppi*, 3. täyd. painos 1928, 4. painos 1930, 5. uud. painos WSOY 1934, 6. painos 1936

## Lähteet
Seksuaali- ja sukupuolivähemmistöjen oikeudet Nepalissa

**Seksuaali- ja sukupuolivähemmistöjen oikeuksien** taso **[[Nepal]]issa** on näiden oikeuksien tilannetta eri maissa kartoittavan Equaldexin mukaan 69/100 (2024) parhaan mahdollisen tason ollessa 100/100. Nepalin perustuslaki suojasi vuonna 2015 eksplisiittisellä maininnalla seksuaali- ja sukupuolivähemmistöjen oikeudet.

Samaa sukupuolta olevien parien välinen seksuaalinen kanssakäyminen on Nepalissa laillista. Vuonna 2007 Nepalin korkein oikeus päätti virallisesti tunnustaa seksuaali- ja sukupuolivähemmistöjen oikeudet Yogyakartan periaatteiden mukaisesti. Vuonna 2015 Nepalin hallituksen muodostama komitea suositteli hallitukselle samansukupuolisten parien avioliittojen virallistamista tasa-arvon periaatteen pohjalta. Eri hallitukset kuitenkin jättivät muutoksen toteuttamatta. Kesäkuussa 2023 Nepalin korkeimman oikeuden määräyksellä samaa sukupuolta olevien parien avioliitot virallistettiin. Human Rights Watchin mukaan viranomaiset ovat olleet epäjohdonmukaisia päätöksen noudattamisessa.

Nepalin ensimmäinen samaa sukupuolta olevan parin avioliitto virallistettiin 29. marraskuuta 2023. Naimisiin menivät Surendra Pandey ja Maya Gurung. Samaa sukupuolta olevan parin avioliitto oli ensimmäinen laatuaan Etelä-Aasiassa. Huhtikuussa 2024 Nepalin sisäministeriö määräsi tasa-arvoista avioliittoa koskevan päätöksen toteutettavaksi kaikkialla Nepalissa. Nepalin lainsäädäntö tunnustaa kolmannen sukupuolen. Huhtikuussa 2024 Nepal isännöi ensimmäisen kansainvälisen LGBTIQ-matkailukonferenssin.

Vuonna 2008 Nepalin liittovaltiolliseen parlamenttiin valittua Sunil Babu Pantia on luonnehdittu ensimmäiseksi avoimesti homoseksuaaliseksi kansallisen parlamentin jäseneksi Aasiassa.

## Lähteet
Tara Airin lento 197

**Tara Airin lento 197** oli Tara Airin sisämaanlento Nepalissa Pokharasta Jomsomiin. Lentoa operoinut de Havilland Canada DHC-6 Twin Otter 300 joutui 29. toukokuuta 2022 onnettomuuteen Sanusaressa, Mustangin piirikunnassa. Kaikki koneessa olleet 22 matkustajaa ja miehistön jäsentä saivat surmansa onnettomuudessa.

## Taustaa

Lentokoneen kapteeni oli syntynyt lokakuussa 1960. Hänellä oli lentokokemusta 17&nbsp;500 tuntia, joista kyseisellä konemallilla 13&nbsp;500. Hänellä oli myös kyseiseen konemalliin kouluttajan pätevyys. Lennon perämies oli syntynyt huhtikuussa 1997, ja hänellä oli lentokokemusta vain 520 tuntia, joista 315 kyseisellä konetyypillä. Matkustajista 13 oli nepalilaisia, neljä intialaisia ja kaksi saksalaisia.

Lentokone oli malliltaan de Havilland Canada DHC-6 Twin Otter 300, rekisteriltään 9N-AET ja valmistenumeroltaan 619. Kone teki ensilentonsa huhtikuussa 1979, ja se oli operoinut Tara Airilla vuodesta 2010 lähtien. Koneella oli lennetty 41&nbsp;336 tuntia.

## Lennon kulku

Onnettomuuspäivälle oli onnettomuuskoneelle määrätty viisi lentoa, joista kaksi oli tilauslentoja. Tara Air päätti aloittaa ensimmäisen lennon, kun Jomsomin lentoasema aukesi kello 3.21. Neljä ensimmäistä lentoa piti suorittaa samalla miehistöllä, joka oli Pokharassa jo valmiina, ja viidennelle piti tulla mukaan kapteeni, joka oli juuri saapunut Pokharaan. Alkuperäinen kapteeni kumminkin joutui työasioidensa takia lentämään matkustajana ja Pokharaan vasta saapununeen kapteenin tuli hoitaa tämä lento.

Lento lähti kello 4.10. Sitä ennen lentoasemalta oli lähtenyt Summit Airin lento kello 3.42. Lennon 197 oli tarkoitus lähteä ennen Summit Airin lentoa 601, mutta kapteeni oli epäileväinen sään takia, sillä hän pelkäsi ettei se sopisi visuaaliseen lentämiseen. Hän oli epäileväinen tämän lennon lentämisestä vielä moottoreiden käynnistyksen aikaan. Kone lopulta asettui Summit Airin koneen perään lähtövalmiiksi.

Kone lähti kiitotieltä 04 ja suuntasi kohti pohjoista, kunnes kääntyi suuntaan 305 kohti Ghodepania. Ghodepanin jälkeen kapteeni ilmaisi olevansa huolissaan säätilasta, ja arvosteli lentäjiä, jotka jatkavat visuaalista lentoa huonossa säässäkin. Kone pysyi 3&nbsp;600 metrissä nousuasennossa, samalla kun miehistö ohjaamon ääninauhoitteen mukaan yritti parhaansa mukaan välttää pilviä. Maastovaroitin ei aktivoitunut, kun hetkeä myöhemmin kone törmäsi Sanusare-vuoreen Mustangin piirikunnassa noin 4&nbsp;050 metrin korkeudessa.

## Onnettomuuden syy

Onnettomuuden pääsyiksi todettiin miehistön huolimattomuus, huono sää sekä se, että koneen maastovaroitin ei toiminut. Tutkinnan mukaan maastovaroittimen toimimattomuus oli vienyt miehistöltä tilannetajun. Tutkinnan mukaan koneen kapteeni kyllä yritti pois pilvistä ottamalla koneelle lisää korkeutta. Hän oli ennen lentoa myös kysynyt, että miksi lentää tällaisessa säässä.

Jomsomin lennonjohto oli saanut kummaltakin ennen Tara Airia saapuvalta Summit Airin miehistöltä erilaiset säätiedot. Tämän takia Jomsom oli ilmoittanut Tara Airille sää olleen tarpeeksi hyvä, jolloin miehistö piti korkeutensa.

## Huomautukset

## Lähteet

* 

### Viitteet
Baburam Bhattarai

**Baburam Bhattarai** (; s. 18. kesäkuuta 1954 Gorkhan piirikunta) on nepalilainen marxilainen poliitikko ja entinen sissijohtaja. Hän toimi Nepalin pääministerinä elokuusta 2011 maaliskuuhun 2013.

Bhattarai syntyi köyhään perheeseen, mutta menestyi opinnoissaan ja pääsi Colombo Planin stipendillä opiskelemaan Intiaan. Hän sai kandidaatin arvon arkkitehtuurissa Chandigarhin Panjabin yliopistosta vuonna 1977. Bhattarai valmistui maisteriksi suunnittelussa New Delhin School of Planning and Architecturesta vuonna 1979. Hän väitteli filosofian tohtoriksi aluekehityssuunnittelussa Jawaharlal Nehrun yliopistossa vuonna 1986. Hänen väitöskirjansa julkaistiin vuonna 2003 nimellä *The Nature of Underdevelopment and Regional Structure of Nepal: A Marxist Analysis*. Bhattari alkoi Intiassa opiskelun aikana toimia Nepalin monarkiaa vastaan ja liittyi vuonna 1981 Nepalin kommunistisen puolueen (CPN) maolaiseen siipeen. Hän palasi Nepaliin vuonna 1986 ja pääsi johtavaan asemaan vuonna 1990 perustetussa CPN-faktiossa. Bhattarai aloitti yhteistyön Pushpa Kamal Dahalin kanssa vuonna 1994. Hän nousi johtavaksi ideologiksi tämän perustamassa uudessa Nepalin kommunistisessa puolueessa (maolaisessa).

Vuonna 1996 Nepalin kommunistinen puolue (maolainen) nousi kapinaan monarkiaa vastaan. Bhattarai jatkoi toimintaansa kapinallisena Nepalin hallituksen kiellettyä puolueen. Rauhanneuvotteluja alettiin käydä 2000-luvun alussa, jolloin Bhattarai oli kapinallisten johtava puhemies. Alkuvuodesta 2005 Bhattarai joutui käytännössä kotiarestiin Pushpa Kamal Dahalin kanssa nousseiden strategiaa koskeneiden erimielisyyksien johdosta. Hän kuitenkin oli sitten avainasemassa neuvotteluissa, jotka johtivat rauhaan vuonna 2006 ja Nepalin siirtymiseen tasavallaksi vuonna 2008.

Bhattarai valittiin huhtikuussa 2008 Nepalin liittovaltiolliseen parlamenttiin. Pushpa Kamal Dahal pääsi pääministeriksi elokuussa 2008, ja Bhattarai toimi uuden hallituksen talousministerinä. Hallitus kuitenkin kaatui Dahalin erotessa toukokuussa 2009. Elokuussa 2011 liittovaltiollinen parlamentti valitsi Bhattarain Nepalin pääministeriksi. Rauhanprosessi kariutui vuonna 2012, ja parlamentti hajotettiin tuon vuoden toukokuussa. Bhattarain hallituksen jäsenet erosivat, mutta Bhattarai pysyi siirtymäkauden pääministerinä, kunnes erosi maaliskuussa 2013. Häntä seurasi Khil Raj Regmi.

Bhattarai on toiminut urallaan monissa kommunistisissa puoluehankkeissa. Hän lopetti yhteistyön Pushpa Kamal Dahalin kanssa syyskuussa 2015 ja perusti Naya Shakti -puolueen vuonna 2016. Puolue yhdistyi vuonna 2019 Upendra Yadavin Sanghiya Samajbadi Forumin kanssa, jolloin muodostui Janata Samajbadi -puolue (JSP). JSP yhdistyi Rastriya Janata -puolueeseen vuonna 2020. Bhattarai rekisteröi heinäkuussa 2022 jälleen uuden puolueen, Nepal Samajbadi Partyn. Tällöin hän palasi yhteistyöhön Dahalin kanssa. Jotkut kommunistit ovat syyttäneet Bhattaraita marxismin hylkäämisestä, mutta Bhattarai on kiistänyt syytöksen. Hänen mukaansa myös Karl Marx ja Vladimir Lenin osallistuisivat demokraattisiin hallituksiin nykyaikana.

## Lähteet
Voivodikunnan tie 419

**Voivodikunnan tie 419** () on voivodikunnan tie Puolassa Opolen voivodikunnassa. Se on noin 16 kilometrin mittainen. Tie alkaa Nowa Cerekwian kylässä voivodikunnan tieltä 416, kulkee Gniewkowicen, Nasiedlen, Niekazanicen ja Branicen kylien halki ja päättyy Puolan ja Tšekin rajalla.

## Lähteet
Nepalin aika

**Nepalin aika** (**NPT**, *Nepal Standard Time*) on Nepalissa käytettävä aikavyöhyke. Nepalin aikavyöhyke on UTC+5.45, eli se on viisi tuntia ja 45 minuuttia edellä koordinoitua yleisaikaa (*UTC*). Nepal on yksi kolmesta valtiosta maailmassa, jolla on 45 minuutin aikaero. Nepalin aikavyöhyke oli vuodesta 1920 vuoteen 1955 sama kuin Intian aika, eli UTC+5.30, mutta UTC+5.45 otettiin käyttöön vuonna 1956, ja sen meridiaaniksi valittiin Gaurishankar-vuori.

## Lähteet
Utsteinin luostari

**Utsteinin luostari** () on Klosterøyn saarella Norjan Stavangerissa sijaitseva Norjan parhaiten säilynyt luostari. Se perustettiin 1200-luvun jälkipuoliskolla todennäköisesti Maunu VI Lainparantajan aloitteesta. Luostari kuului augustinolaiseen sääntökuntaan. Reformaation jälkeen vuonna 1539 Stavangerin piispan joukot valtasivat luostarin ja polttivat sen. Rakennus muutettiin 1600-luvulla tavalliseksi kirkoksi, ja se oli useiden sukujen omistuksessa ennen siirtymistään valtion haltuun vuonna 1899. Luostari entisöitiin 1960-luvulla ja sitä vuokrataan nykyisin muun muassa konsertteja ja kokouksia varten.
## Kuvia

Utstein kloster 14.jpg|Luostarin kirkko
Utstein kloster01 (2).jpg|Olohuone itäsiivessä
Utstein kloster 08.jpg|Sisäpiha

## Lähteet

## Aiheesta muualla
Judaberg

**Judaberg** on taajama Stavangerin kunnassa Rogalandin läänissä Norjassa. Taajaman pinta-ala on 0,8 neliökilometriä ja asukasluku 891 vuonna 2023. Taajaman nimi viittaa paikalla 1250-luvulla toimineeseen jyllantilaiseen kauppiaaseen Sefrinn Iudeen.

## Lähteet

## Aiheesta muualla
Tij Iginla

**Tij Iginla** on kanadalais-yhdysvaltalainen jääkiekkoilija, joka pelasi kaudella 2023–2024 WHL-joukkue Kelowna Rocketissa. Utah Hockey Club varasi hänet  kuudentena pelaajana.
## Seuraura
Iginla on aloittanut jääkiekkoilun nuorempana Boston Jr. Eaglesissa. Kaudella 2022–2023 hän pelasi WHL-junioriliigassa Seattle Thunderbirdsin riveissä, jossa voitti myös sarjan mestaruuden. Kaudeksi 2023–2024 Iginla siirtyi Kelowna Rocketsiin.

Iginla allekirjoitti hänet varanneen Utah Hockey Clubin kanssa kolmen vuoden tulokassopimuksen heinäkuussa 2024.

## Maajoukkueura

Iginla on edustanut Kanadaa maajoukkuetasolla U18 MM-kisoissa vuonna 2024. Tuolloin hän voitti kultaa.

## Tilastot

## Muuta
Tij on entisen NHL-jääkiekkoilijan Jarome Iginlan poika. Hänen veljensä Joe sekä siskonsa Jade pelaavat myös jääkiekkoa.

## Lähteet
Gauselin kirkko

**Gauselin kirkko** () on Stavangerin kunnassa Rogalandin läänissä Norjassa sijaitseva tiilikirkko vuodelta 1996.
## Lähteet

## Aiheesta muualla
Fruen kirkko

**Fruen kirkko** () eli **Hetlandin kirkko** on Stavangerin kunnassa Rogalandin läänissä Norjassa sijaitseva puinen pitkäkirkko vuodelta 1854.
## Lähteet

## Aiheesta muualla
Pyhän Pietarin kirkko (Stavanger)

**Pyhän Pietarin kirkko** () on Stavangerin kunnassa Rogalandin läänissä Norjassa sijaitseva tiilinen pitkäkirkko vuodelta 1866.
## Kuvia

Petri fra galleri.JPG|Kirkkosali
Kristus, petri.JPG|Jeesusta esittävä alttaripatsas, joka on kopio kööpenhaminalaisessa Vor Frue -kirkossa sijaitsevasta Bertel Thorvaldsenin alkuperäisveistoksesta.


## Lähteet

## Aiheesta muualla
James Hagens

**James Hagens** (s. 3. marraskuuta 2006 Hauppauge, New York) on yhdysvaltalainen jääkiekkoilija, joka pelaa NCAA-yliopistosarjassa Bostonin yliopistossa. Hän pelasi kaudella 2023–2024 USHL:ssä USNTDP Junioreissa. Hagens varattiin Boston Bruinsiin  seitsemäntenä pelaajana. Ennen varaustilaisuutta hän oli korkeimmillaan sijoitettu ykkösvaraukseksi.

## Maajoukkueura

Hagens edusti Yhdysvaltoja alle 18-vuotiaiden MM-kilpailuissa vuosina 2023 ja 2024. Vuonna 2023 hän voitti kultaa ja 2024 puolestaan hopeaa. Vuoden 2024 turnauksessa hänet nimettiin turnauksen arvoikkaammaksi pelaajaksi. Hagens rikkoi vuoden 2024 turnauksessa turnauksen kaikkien aikojen piste-ennätyksen 4. toukokuuta 2024, kun Yhdysvallat pelasi Slovakiaa vastaan välierissä. Aiempi ennätys oli Nikita Kutšerovin nimissä vuodelta 2011.

Nuorten MM-kilpailuissa 2025 Hagens voitti kultaa. Hän sijoittui turnauksen pistepörssissä jaetulle seitsemännelle sijalle tehtyään viisi maalia ja yhteensä yhdeksän tehopistettä. Hänen peliaikansa (20.33) oli myös Yhdysvaltojen joukkueen hyökkääjistä eniten.

## Lähteet
* 

### Viitteet
Gaurishankar

**Gaurishankar** () on Nepalissa sijaitseva 7&nbsp;135 metriä korkea vuori. Sinne nousi ensimmäisenä John Roskelley 8. toukokuuta 1979. 

Vuori sijaitsee Nepalin Dolakhan piirikunnan sekä Tiibetin rajalla. Vuori koostuu kahdesta huipusta: Shankarista sekä 7&nbsp;010 metriä korkeasta Gaurista. Sen on luultu aikanaan olleen maailman suurin vuori.

Gaurishankar valittiin meridiaaniksi, kun Nepal otti käyttöön UTC+5.45 -aikavyöhykkeen vuonna 1956.

## Lähteet
Luhtaviirukki

**Luhtaviirukki** (*Bathyphantes approximatus*) on riippuhämähäkkien heimoon Linyphiidae kuuluva laji.

Koiraan pituus on 2–3 mm ja naaraan 2–3,5 mm. Hämähäkkien pituus mitataan ilman jalkoja. Luhtaviirukki on niin pieni, ettei sitä voi paljain silmin tunnistaa luotettavasti. Lajinmääritys vaatii voimakkaan mikroskoopin käyttöä.

## Lähteet

## Aiheesta muualla
* UniProt: Taxonomy - ''Bathyphantes approximatus'' 
* Global Biodiversity Information Facility (GBIF): ''Bathyphantes approximatus''
Gavin McKenna

**Gavin McKenna** (s. 20. joulukuuta 2007 Whitehorse, Yukon) on kanadalainen jääkiekkoilija. Häntä pidetään yhtenä kärkinimistä vuoden 2026 NHL:n varaustilaisuudessa. Hän pelasi kolme kautta Medicine Hat Tigersissa WHL-juniorisarjassa, jossa hän teki huomattavan paljon tehopisteitä.

## Seuraura
McKenna pelasi vuodet 2022–2024 Medicine Hat Tigersissa WHL-juniorisarjassa, jossa hän teki 133 runkosarjaottelussa 244 tehopistettä. Kaudella 2023–2024 McKenna voitti WHL:n vuoden tulokkaan Jim Piggott Memorial Trophyn ja CHL:n vuoden tulokkaan palkinnon tehtyään 97 tehopistettä 61 ottelussa. Kaudella 2024–2025 hän jatkoi hyviä otteitaan, saavuttaen 40 ottelun pisteputken ja keräten 129 tehopistettä 56 ottelussa. Hän voitti WHL:n arvokkaimman pelaajan Four Broncos Memorial Trophyn ja CHL:n vuoden pelaajan palkinnon, ollen kolmanneksi nuorin tämän kunnian saanut pelaaja (John Tavaresin ja Sidney Crosbyn jälkeen). McKenna johti Tigersin Ed Chynoweth Cup -mestaruuteen ja Memorial Cupin loppuotteluun, jossa he kuitenkin hävisivät London Knightsille.

Heinäkuussa 2025 McKenna sitoutui pelaamaan Penn State Nittany Lionsissa NCAA:ssa kaudella 2025–2026. Tämä siirto oli merkittävä, sillä CHL-pelaajilla oli vasta hieman aiemmin sallittu pelaaminen yliopistosarjassa. McKenna perusteli päätöstään halullaan kehittyä pelaamalla ”vanhempia, isompia, vahvempia kavereita” vastaan ammattilaisuraansa varten. Hänen sopimuksensa Penn Staten kanssa sisälsi 700 000 dollarin NIL-korvauksen (Name, Image, Likeness).

## Maajoukkueura

McKenna voitti Kanadan joukkueessa kultaa vuoden 2024 alle 18-vuotiaiden MM-kilpailuissa. Hän teki turnauksessa 20 tehopistettä, joilla hän oli turnauksen pistepörssin toinen. Loppuottelussa hän teki hattutempun.

## Tilastot

 
## Lähteet
* 

### Viitteet